ลูกสาวอายุ 9ปี (ป.3 น้ำหนัก 55 กก. สูง 152 ซม.) ประจำเดือนมาแล้ว ถือว่าผิดปกติไหมคะ แล้วเมื่อเดือน กพ. ประจำเดือนมา 2ครั้ง ช่วงต้นเดือนกับสิ้นเดือน พอเดือน มีค. ต้นเดือนมาอีกแล้ว มีภาวะอันตรายอะไรรึเปล่าคะ แม่ว่ากำลังจะพาไปหานะคะ (พวกยาบำรุงเลือดเราจะสามารถให้ลูกกินได้ไหม ให้ได้ตอนอายุเท่าไหร่ถึงจะเหมาะสมคะ)
สวัสดีค่ะ โดยทั่วไป เด็กหญิง จะเข้าสู่วัยสาว โดยเฉลี่ยจะอยู่ที่อายุประมาณ 11-12 ปีค่ะ เเต่การที่เริ่มมีประจำเดือนตั้งเเต่ 9 ปี ถือว่าเริ่มมีได้ค่ะ อาจจะเร็วไปเล็กน้อย แต่ก็สามารถเกิดขึ้นได้ค่ะถ้าต่ำกว่า 9 ปี จะถือว่าเร็วไปค่ะ (Precocious puberty)ทั้งนี้ การที่จะบอกว่า การมีประจำเดือน ครั้งนี้เกิดได้จากการที่เป็นการพัฒนาการตามปกติ ของร่างกาย แนะนำว่าไปตรวจกับแพทย์ จะได้รายละเอียดเพิ่มมากขึ้นค่ะ เนื่องจากอาจต้องตรวจหลายอย่าง ทั้งการพัฒนาของเต้านม ขนที่รักแร้ รวมไปถึงลักษณะขนที่หัวหน่าว ว่ามีพัฒนาการไปอย่างไร ถ้าเป็นไปตามแนวทางของการพัฒนาการทางเพศทั่วไปจริง ถือว่าเป็นปกติที่พบได้ค่ะ ว่าอาจเข้าสู่วัยสาวเร็วเล็กน้อยแต่ถ้ามีการพัฒนา ไม่ได้เป็นไปด้วยกัน เช่นยังไม่มีเต้านม หรือขน หรืออาจมีขนมากเกิน อาจต้องตรวจเพิ่มเติม เนื่องจากอาจมีบางสาเหตุซ่อนอยู่ เช่น ก้อนเนื้อที่รังไข่ หรือต่อมหมวกไตยาบำรุงเลือด สามารถรับประทานได้ค่ะ เเต่ถ้าไม่ได้เสียเลือดมาก โดยทั่วไป ร่างกายสามารถสร้างทดแทนได้ทันอยู่เเล้วค่ะ เว้นแต่เลือดออกมาก อาจรับประทานช่วยเสริมได้ค่ะ